Visgaudų ežeras
55°34′30.51″ š. pl. 22°37′53.22″ r. ilg.﻿ / ﻿55.5751417°š. pl. 22.6314500°r. ilg.﻿ / 55.5751417; 22.6314500 Visgaudų ežeras arba Vizgaudų ežeriukas – ežeras vidurio Lietuvoje, Kelmės rajone, apie 4,5 km į pietvakarius nuo Kražių. Ežero ilgis iš pietvakarių į šiaurės rytus – 0,18 km, plotis – iki 0,11 km. Altitudė 144,6 m. Krantai aukštoki, tik pietrytinis krantas žemas, apaugę medžiais ir krūmynais. Vakaruose stūkso miškas, kitose pakrantėse plyti pievos, dirbamos žemės ploteliai. Pietuose išteka upelis į Plūsčios upę (Ančios upės baseinas). Prie ežero įsikūrę Visgaudų ir Sodalės II kaimai.